Hy ry glo so vinnig om gholf te speel | Maroela Media
Hy ry glo so vinnig om gholf te speel
Agt mense, insluitend ŉ man wat teen 183 km/h gery het, is Sondag op die R21 naby Kempton Park in Gauteng in hegtenis geneem vir spoedoortredings.
“ŉ 41-jarige man in ŉ Kia-sedanmotor het aangevoer hy is laat vir ŉ afspraak om gholf te speel by die Serengeti-gholfbaan,” het hoofsuperintendent Wilfred Kgasago, woordvoerder van die Ekurhuleni-metropolisie, gesê. “Die man het teen 183 km/h in ŉ 120 km/h-sone gery.”
Die ander motoriste het tussen 163 km/h en 174 km/h gery en onder andere aangevoer hulle het nie besef hulle ry so vinnig nie, hulle is laat vir kerk of laat vir ŉ vlug by OR Tambo Internasionale Lughawe.
Al agt bestuurders is aangekla van roekelose of nalatige bestuur en is vrygelaat op borgtog van tussen R500 en R1 000 elk.
Hulle sal na verwagting binnekort in die landdroshof in Kempton Park verskyn.
Foto’s: Twee sterf in botsing langs Kaapstad-begraafplaas
Dundee-ongeluk eis 6
Hmmm, “The need for speed” kan n duur storie raak…As jy gevang word.
Daar is mos die gesegde “Rather late than DEAD on time” en dis waar. Ongelukke gebeur so maklik en gou, so ry maar bietjie vroeër, wat, dan hoef mens nie te jaag nie.